อีกหนึ่งร้านอาหารอีสานที่เพื่อนๆ พามาอีกแล้วครับ 

ร้านมีที่จอดรถสำหรับลูกค้า บรรยากาศภายในดูสลัวๆ และร้อนอบอ้าวไปสักหน่อย 

เมนูอาหารอีสาน หลากหลาย ราคาไม่แพงครับ 

เมนูที่สั่ง 
1. ตำปู (40 บาท) เส้นมะละกอกรอบดี รสชาติแซ่บจัดจ้าน อร่อยดีครับ 
2. เอ็นปลาหมึกนึ่งมะนาว (90 บาท) เข้าใจว่าจะมาแบบน้ำขลุกขลิก แต่ที่ไหงมันกลายเป็นหมึกต้มมะนาวมากกว่า รสชาติจี๊ดจ๊าดดี เอ็นหมึกกรุบๆ ซดได้คล่องคอ 
3. ยำวุ้นเส้นรวมมิตร (70 บาท) จานนี้รสชาติจัดจ้านมาก พริกเต็มจานเลย พวกกุ้ง หอย คุณภาพพอใช้ ไม่ถึงกับสดมาก 
4. ต้มแซ่บกระดูกอ่อน (70 บาท) รสชาติแซ่บ แสบสมชื่อ เสิร์ฟมาร้อนๆ ซดที พ่นไฟได้ 
5. ปีกไก่ทอดเกลือ (75 บาท) ทอดมาได้สุกกำลังดี มันเยิ้มไปสักหน่อย แต่ปรุงรสชาติได้อร่อยดี 

โดยรวม อาหารรสชาติแซ่บจัดจ้านดี บางจานก็แซ่บเวอร์ไปหน่อย ราคาไม่แพงจนเกินไป ทานกัน 3 คน สนนราคา 345 บาท เอาเป็นว่าขอแปะไว้ 3 ดาว ละกันครับ